Na temelju članka 54. stavka 2. Zakona o lokalnoj i područnoj (regionalnoj) samoupravi („Narodne novine“, broj 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19 i 144/20), članka 110. Zakona o komunalnom gospodarstvu „Narodne novine“, broj 68/18, 110/18, 32/20) i članka 25. stavak 1. podstavak 17. Statuta Općine Ružić („Službeno vjesnik Šibensko-kninske županije“ broj 07/21), Općinsko vijeće Općine Ružić na svojoj 14. sjednici održanoj dana 04. prosinca 2023. godine donosi

**ODLUKU**

**o zajedničkom obavljanju poslova komunalnog i poljoprivrednog redara**

Članak 1.

Općina Ružić je suglasna da se obavljanje poslova komunalnog i poljoprivrednog redara, zajednički organizira u suradnji s Općinom Promina i Općinom Unešić, temeljem ove Odluke i posebnog Sporazuma o suradnji.

Članak 2.

Obavljanje komunalnog i poljoprivrednog redarstva podrazumijeva provođenje važećih odluka o komunalnom redaru Općina potpisnica Sporazuma, obavljanje svih ostalih poslova koji su u skladu s pozitivnim propisima Republike Hrvatske stavljeni u nadležnost komunalnog redara kao i druge vrste poslova za koje je uobičajeno da ih obavljaju komunalni i poljoprivredni redari.

Članak 3.

Međusobni odnosi Općine Promina, Općine Ružić i Općine Unešić u zajedničkom organiziranju obavljanja poslova iz članka 1. ove Odluke uredit će se posebnim Sporazumom.

Sporazumom iz stavka 1. ovog članka urediti će se financiranje, organizacija poslova i druga pitanja od značaja za rad zajedničkog komunalnog i poljoprivrednog redara.

Članak 4.

Ovlašćuje se općinski načelnik Općine Ružić za potpisivanje Sporazuma iz stavka 1. ove Odluke po stupanju na snagu ove Odluke te istovjetnih Odluka Općinskog vijeća Općine Promina i Općine Unešić.

Članak 5.

Ova Odluka stupa na snagu osmog dana od dana objave u „Službenom glasilu Općine Ružić“.

Članak 6.

Stupanjem na snagu ove Odluke prestaje važiti Odluka o zajedničkom obavljanju poslova komunalnog i poljoprivrednog redara („Službeni vjesnik Šibensko-kninske županije“, broj 19/21).

KLASA: 363-04/23-01/1

URBROJ: 2182-8-02-23-1

Gradac, 04. 12. 2023. godine

OPĆINSKO VIJEĆE OPĆINE RUŽIĆ

PREDSJEDNIK

Ante Duran, v.r.